Pyreneeën

De Pyreneeën (Frans: Pyrénées, Spoans: Pirineos, Cataloans: Pirineus, Baskisch: Pirinioak) zyn e gebergte in Zuudwest-Europa die de nateurlike grenze vormt tusschn Spanje en Vrankryk. 't Gebergte strekt uut over ca. 430 kilometer, van 't west'n noa 't ôost'n, van de Golve van Biskaje noa de Middellandsche Zêe. Der zyn 129 piek'n met 'n hoogte van 3000 meter of mêer. D'n hoogst'n berg in de keet'n is d'n Aneto (3404 meter), geleegn in 't uterste nôordôost'n van Aragón in Spanje.

De Pyreneeën zyn 't gevolg van de botsienge van d' Iberische en Euraziatische tektonische ploat'n. 

In 't gebergte lign zes Fransche departement'n (Pyrénées-Orientales, Aude, Ariège, Haute-Garonne, Hautes-Pyrénées, Pyrénées-Atlantiques) en vier Spoansche regio's (Catalonië, Aragón, Navarra en 't Bask'nland). 't Dwergstoatje Andorra ligt der hêlegans in.  

Categorie:Gebergte in Vrankryk
Categorie:Geografie van Spanje
Categorie:Andorra